Falokat avtobus bilan yuk mashinasining to‘qnashuvi oqibatida kelib chiqqani taxmin qilinmoqda. Foto: AP Seuldan 20 kilometr janubda joylashgan Kvachxon shahridagi avtomagistral tunnelida sodir bo‘lgan yong‘in oqibatida jami olti kishi halok bo‘ldi. Yong‘in mahalliy vaqt bilan 13:49 atrofida boshlangan va avtobus bilan yuk mashinasining to‘qnashuvi oqibatida kelib chiqqani taxmin qilinmoqda. Yong‘in oqibatida tarqalgan tutundan 20 dan ortiq kishi zaharlangan va hozirda davolanmoqda. Voqea joyida 50 ga yaqin o‘t o‘chirish mashinasi va texnikasi, shuningdek, 140 ga yaqin o‘t o‘chiruvchi jo‘natilgan. Mahalliy vaqt bilan 14:40 atrofida yong‘in bartaraf etilgan. Politsiya va o‘t o‘chirish bo‘limi avariya holati yuzasidan surishtiruv boshlagan.